open-index/open-wikipedia-markdown huggingface dataset:
Συνοικία Δόλπα

Η **Δόλπα** (νεπαλ,: डोल्पा) είναι μια από τις 75 συνοικίες του Νεπάλ. Πρωτεύουσα είναι το Δουνάι.

## Γεωγραφία
Η Δόλπα είναι η μεγαλύτερη συνοικία του Νεπάλ και μια από τις δύο συνοικίες που ακουμπάει τους πρόποδες των Ιμαλαΐων. Έχει έκταση 7,889 τ.χλμ. και καλύπτει το 5,36% της συνολικής έκτασης. Είναι η ανατολικότερη συνοικία του Καρνάλι και βρίσκεται βορειοδυτικά του Νεπάλ.

Συνορεύει με τις συνοικίες του Καρνάλι Τζούμλα και Μουγκού στα δυτικά, τις συνοικίες του Τζανακπούρ Μιάνγκντι, Τζατζαρκότ και Ρουκούμ στα νότια, τη συνοικία του Νταουλαγκίρι Μουστάνγκ στα ανατολικά και με το Θιβέτ της Κίνας στα βόρεια και βορειοανατολικά.

## Προστατευμένες περιοχές
Ένα μεγάλο μέρος της Δόλπα προστατεύεται από το Εθνικό Πάρκο της Σέι Ποκσούμδο. Το όνομα Σέι βγήκε από το Μοναστήρι Σέι τον 12ο αιώνα και το Ποκσούμδο από την βαθύτερη λίμνη του Νεπάλ τη λίμνη Ποκσούνδο. Το πάρκο προστατεύει ζώα προς εξαφάνιση, όπως λεοπαρδάλεις, ελάφια και τον Θιβετιανό λύκο. 

## Δημογραφία
Η Δόλπα έχει συνολικό πληθυσμό 29.545 κατοίκων. Οι περισσότεροι από αυτούς είναι Ινδουιστές (60%) και οι υπόλοιποι (40%) είναι Βουδιστές. Από το συνολικό πληθυσμό το 5.05% ανήκει στη θρησκεία Μπόνπο. 

## Δραστηριότητες
Οι κύριες ασχολίες στην Δόλπα είναι η γεωπονία και η δουλειά υπηρετών. Η γεωπονία είναι πιο συνηθισμένη (79.5%) από τη δουλειά υπηρετών (2%).

## Αναπτυσσόμενες Κομητίες-Χωριά
thumb|250px|right|Οι Αναπτυσσόμενες Κομητίες-Χωριά της Δόλπα

* Μπχιτζέρ
* Τσχάρκα
* Δο
* Δουνάι
* Τζουφάλ
* Καϊγκάουν
* Καλίκα
* Καντάνγκκ
* Λαουάν
* Λίκου
* Ματζφάλ
* Μουκότ
* Νάρκου
* Παχάδα
* Ποκσούντο
* Ράχα
* Ρίμι
* Σαχαρτάρα
* Σαλδάνγκ
* Σαρμίε
* Σουνχόο
* Τίντζε
* Τριπουρακότ
 
## Δείτε επίσης
* Συνοικίες του Νεπάλ

## Παραπομπές


## Εξωτερικοί σύνδεσμοι
* 

Κατηγορία:Γεωγραφία του Νεπάλ
Κωνσταντίνος Μαντζαγριωτάκης

Ο **Κωνσταντίνος Μαντζαγριωτάκης** ήταν ιατρός και στρατηγός του Ελληνικού Στρατού και ευεργέτης της περιοχής Καλλιθέας, την οποία στήριξε ιδιαίτερα κατά την περίοδο της μικρασιατικής καταστροφής.

Η δράση του και η ειδική μέριμνα που κατέβαλλε για τους πρόσφυγες ξεκίνησε ήδη από την πρώτη περίοδο των διωγμών. Το «Μικρασιατικό Ημερολόγιο» αναφέρει χαρακτηριστικά:

«…Τον Αύγουστο του 1915 μετέβη στη Μυτιλήνη, όπου διορίστηκε Ανώτερος Διοικητής της Χωροφυλακής των νήσων του Αιγαίου Πελάγους. Εκεί άρχισαν να καταφεύγουν οι δεινοπαθούντες και καταδιωκόμενοι Έλληνες της Μ. Ασίας και άλλων μερών της Τουρκίας και της Βουλγαρίας, υπέρ των οποίων μεριμνούσε ακούραστα και από τους οποίους αγαπήθηκε σαν πατέρας…»

Κατά την περίοδο του μεγάλου ξεριζωμού, από το 1919 και κυρίως το 1922-23 βρήκαν καταφύγιο στην πόλη μας περίπου 25.000 πρόσφυγες από τον Πόντο και τη Μ. Ασία. Ο Καλλιθεάτης Στρατηγός αγωνίστηκε για τη στέγαση και την περίθαλψή τους.

Το «Μικρασιατικό Ημερολόγιο» τον χαρακτηρίζει ως έναν από τους «εν τη πρώτη γραμμή δρώντας δια την Εθνικήν ημών πρόοδον». Ο Κωνσταντίνος Μαντζαγριωτάκης υπηρέτησε 41 χρόνια την Πατρίδα και τιμήθηκε με παράσημα ελληνικά και ξένα.

Στις 27 Ιουλίου 1931 απεβίωσε αφήνοντας στην -τότε- Κοινότητα της Καλλιθέας ένα σημαντικότατο κληροδότημα. Στην διαθήκη του όρισε να περιέλθει η διώροφη κατοικία του επί της οδού Αμφιτρίτης (που μετονομάσθηκε με απόφαση της Κοινότητας σε «Στρατηγού Μαντζαγριωτάκη») 86, στην Κοινότητα μετά τον θάνατο της συζύγου του Ελένης.

Όρισε, ακόμη, τα εισοδήματα από τα καταστήματα της οικίας, που δεν θα χρησιμοποιούσε η Κοινότητα, θα προσφέρονταν για να «υπανδρεύεται δια κλήρου μία κόρη εκ των δέκα πτωχοτέρων οικογενειών της Καλλιθέας».

Έτσι, απάλλαξε την Κοινότητα από τη μέριμνα και τα έξοδα κατασκευής Κοινοτικού Μεγάρου, καθώς η οικία που δώρισε ήταν όχι μόνο ευρύχωρη αλλά και πολυτελέστατη (αξίας άνω των 800.000 δραχμών τότε). Εκεί στεγάζεται ως σήμερα το Δημαρχείο της Καλλιθέας.

Έπειτα από αυτό, ο Κωνσταντίνος Μαντζαγριωτάκης ανακηρύχθηκε και Μέγας Ευεργέτης του Δήμου Καλλιθέας.

Κατηγορία:Έλληνες ευεργέτες
Κατηγορία:Έλληνες αξιωματικοί του Στρατού Ξηράς
Κατηγορία:Έλληνες αξιωματικοί της χωροφυλακής
Αξιωματική αντιπολίτευση

**Αξιωματική αντιπολίτευση** στην Ελλάδα ονομάζεται το δεύτερο πολιτικό κόμμα που έχει αναδειχθεί κατά την τελευταία εκλογική διαδικασία για την ανάδειξη νέας Βουλής και τη συγκρότηση νέας κυβέρνησης, εφ' όσον δεν συμμετέχει σε αυτήν κάποιος βουλευτής του. 

Παρά το γεγονός, ότι στις τελευταίες βουλευτικές εκλογές δεύτερο κόμμα αναδείχθηκε ο ΣΥΡΙΖΑ-Π.Σ. με 17,83%, και 47 έδρες, από τις 21 Νοεμβρίου 2024 τη θέση και τον ρόλο της αξιωματικής αντιπολίτευσης, που είναι ο ενδελεχής έλεγχος της κυβέρνησης, επιτελεί το ΠΑΣΟΚ - Κίνημα Αλλαγής μετά τις διαδοχικές αποχωρήσεις βουλευτών του ΣΥΡΙΖΑ-Π.Σ.

Σύμφωνα με τον Κανονισμό της Βουλής των Ελλήνων (άρθρο 20) «Ο πρόεδρος της μεγαλύτερης κοινοβουλευτικής ομάδας που δεν συμμετέχει στην κυβέρνηση ονομάζεται αρχηγός της αντιπολίτευσης και έχει ειδικά δικαιώματα που αναγνωρίζονται από τον Κανονισμό της Βουλής και τις ισχύουσες διατάξεις». 

Σημερινός αρχηγός της αξιωματικής αντιπολίτευσης είναι ο πρόεδρος της Κοινοβουλευτικής Ομάδας του ΠΑΣΟΚ - Κινήματος Αλλαγής Νίκος Ανδρουλάκης.

## Παραπομπές


Κατηγορία:Πολιτική της Ελλάδας
Σέλβα ντι Βαλ Γκαρντένα

Η **Σέλβα ντι Βαλ Γκαρντένα** (ιταλικά: *Selva di Val Gardena*, ) ή **Βόλκενσταϊν ιν Γκρέντεν** (γερμανικά: *Wolkenstein in Gröden*, ) είναι πόλη της Ιταλίας με 2.637 κατοίκους της Αυτόνομης Επαρχίας του Μπολτσάνο, που βρίσκεται στις Δολομίτικες Άλπεις και στην κοιλάδα Βαλ Γκαρντένα.

## Ιστορία
Το ιταλικό όνομα *Σέλβα* (Selva) προέρχεται από το λατινικό *Silva* (δάσος) και το γερμανικό *Βόλκενσταϊν* από το Κάστρο Βόλκενσταϊν, έδρα του οίκου Βόλκενσταϊν-Τρόστμπουργκ του Τιρόλου. Με το όνομα Silva / Zilve αναφέρεται το 1166 και *Greden Wolchenstein* το 1288. Η πόλη και η ευρύτερη περιοχή ανήκαν στην Αυστρία μέχρι το 1923, οπότε προσαρτήθηκαν στην Ιταλία. Η πόλη μεταξύ 1923 και 1955 ονομαζόταν *Selva* / *Selva in Gardena*. 

Η πλειονότητα των κατοίκων, συγκεκριμένα το 87,84% μιλά την τοπική Λαδινική γλώσσα, ένα 6,18% μιλά Ιταλικά κι ένα 5,97% Γερμανικά. 

## Τουρισμός
Η πόλη σήμερα αποτελεί γνωστό τουριστικό προορισμό το καλοκαίρι και τον χειμώνα, αποτελεί σημείο εκκίνησης για εξορμήσεις στα γύρω βουνά για πεζοπορία, αναρρίχηση, ορειβασία και σκι. Διαθέτει 8000 κλίνες και περίπου 1.000.000 διανυκτερεύσεις ανά έτος του τουρισμού. Στην είσοδο της πόλης υπάρχει και το Κάστρο των Βόλκενσταιν.

## Αθλητισμός
Η πόλη είναι έδρα της ομάδας χόκει πάγου *H.C. Gherdëina* πρωταθλήτρια Ιταλίας 4 φορές. 

## Παραπομπές


## Βιβλιογραφία
* Danila Serafini, *La scola d'ert de Sëlva Gherdëina 1908-2003: 95 ani de storia / Die Kunstschule Wolkenstein Gröden / La Scuola d'Arte di Selva Gardena*, San Martin de Tor, Museum Ladin Ciastel de Tor, 2004. ISBN 88-89255-00-5
* Rudolf Mussner (curatore), *Nosta Sëlva*, Cunsëi de furmazion de Sëlva, 2010. 652 pp., 671 fotografie.

## Εξωτερικοί σύνδεσμοι
* 

Κατηγορία:Δήμοι της Αυτόνομης Επαρχίας του Μπολτσάνο
Ψηφιδωτό του Ησίοδου στο Τριρ

Το **ψηφιδωτό του Ησίοδου** στο Τριρ, που βρέθηκε το 1884 είναι η αρχαιότερη επιγραφημένη εικόνα που έχουμε για τον Ησίοδο.
## Περιγραφή
Το ψηφιδωτό παρουσιάζει την προτομή ενός άνδρα και φέρει την ρωμαϊκή επιγραφή ESIODVS. Το κεφάλι είναι στεφανωμένο με την ταινία των ποιητών. Η πλούσια κόμη σχηματίζει μπούκλες κυματιστές και μαζί με το μακρύ, αλλά απλό γένι πλαισιώνει το πρόσωπο. Άσπρες τούφες δηλώνουν το προχωρημένο της ηλικίας του εικονιζόμενου προσώπου.

Το ψηφιδωτό είναι μέρος ενός μεγαλύτερου μωσαϊκού με το όνομα *[[Monnus-Mosaik]]*.

## Ιστορική τοποθέτηση
Το ψηφιδωτό είναι μεταγενέστερο του Μεγάλου Κωνσταντίνου.

## Παραπομπές

## Εξωτερικοί σύνδεσμοι
* Παρουσίαση του Monnus-Mosaik

Κατηγορία:Ψηφιδωτά
Νευρικός ιστός

μικρογραφία|Δείγμα νευρικού ιστού
Ο **νευρικός ιστός** αποτελεί την βάση του νευρικού συστήματος, το οποίο αποτελεί το σύστημα επικοινωνίας του σώματος των ζώων. Αποτελείται από κύτταρα που αντιδρούν σε ερεθίσματα και μεταβιβάζουν μηνύματα με τη μεταφορά ηλεκτρικών σημάτων. 

## Τύποι κυττάρων νευρικού ιστού
Ο νευρικός ιστός αποτελείται από δύο τύπους κυττάρων, τους νευρώνες, που παράγουν και μεταφέρουν νευρικές ώσεις μέσα στον οργανισμό, και τα νευρογλοιακά κύτταρα, που τρέφουν, μονώνουν και στηρίζουν τους νευρώνες.

## Λειτουργία κυττάρων νευρικού ιστού
Χάρη στα κύτταρα αυτά, ο οργανισμός έχει την ικανότητα να αντιλαμβάνεται τις μεταβολές του εξωτερικού και του εσωτερικού περιβάλλοντος, να τις επεξεργάζεται και να αντιδρά, δίνοντας εντολές με τις οποίες ελέγχονται και συντονίζονται οι διάφορες λειτουργίες του. Με τον τρόπο αυτό ο οργανισμός μπορεί να προσαρμόζεται στο εξωτερικό περιβάλλον, διατηρώντας παράλληλα σε ισορροπία το εξωτερικό του περιβάλλον, εξασφαλίζοντας έτσι την επιβίωση του.

## Πηγές
*Μαυρικάκη Ε., Γκούβρα Μ., Καμπούρη Α. *Βιολογία Γ' Γυμνασίου*, ΟΕΔΒ, 2009             
*Καστορίνης Α., Κωστάκη-Αποστολοπούλου Μ., Μπαρώνα-Μαμάλη Φ., Περάκη Β., Πιαλόγλου Π., *Βιολογία Α' Λυκείου*, ΟΕΔΒ, 1999.

Κατηγορία:Νευρικό σύστημα
Καταναλωτής (οικολογία)

**Καταναλωτές** (που ανήκουν στους ετερότροφους οργανισμούς) χαρακτηρίζονται οι οργανισμοί οι οποίοι τρέφονται με άλλους οργανισμούς του οικοσυστήματος και διακρίνονται σε τάξεις ανάλογα με τις βασικές τροφικές τους προτιμήσεις. Τα φυτοφάγα ζώα, όπως η αγελάδα, το πρόβατο, ο λαγός και οι οργανισμοί του ζωοπλαγκτού (στα υδάτινα οικοσυστήματα), τρέφονται άμεσα με παραγωγούς και χαρακτηρίζονται ως καταναλωτές 1ης τάξης. Τα σαρκοφάγα ζώα που τρέφονται με φυτοφάγα, όπως ο λύκος, το φίδι, οι σαρδέλες, ονομάζονται καταναλωτές 2ης τάξης. Τα σαρκοφάγα που τρέφονται με καταναλωτές 2ης τάξης, όπως ο αετός και ο βακαλάος, ανήκουν στους καταναλωτές 3ης τάξης κ.ο.κ.  Ακόμα, οι καταναλωτές  συμβάλουν ενεργά στην ισορροπία του οικοσυστήματος. Όπως κάθε άλλος ζωντανός οργανισμός, αποκτούν την απαραίτητη για την επιβίωσή τους ενέργεια διασπώντας τροφικά μόρια που αρχικά είχαν παραχθεί κατά τη διαδικασία της φωτοσύνθεσης. Η βιολογική διαδικασία αυτής της διάσπασης των ενεργειακών μορίων είναι γνωστή σαν κυτταρική αναπνοή.

## Πηγή
*Μαυρικάκη Ε., Γκούβρα Μ., Καμπούρη Α. *Βιολογία Γ' Γυμνασίου*, ΟΕΔΒ, 2009

Κατηγορία:Διατροφή
Κατηγορία:Τροφική οικολογία
Ενδοσπόριο

Ορισμένα βακτήρια, όταν βρεθούν σε αντίξοες περιβαλλοντικές συνθήκες (π.χ. πολύ υψηλές ή πολύ χαμηλές θερμοκρασίες,ακτινοβολία ), αφυδατώνονται και μετατρέπονται σε ανθεκτικές μορφές που ονομάζονται **ενδοσπόρια**. Όταν οι συνθήκες ξαναγίνουν ευνοϊκές, από κάθε ενδοσπόριο θα προκύψει ένα βακτήριο.

## Πηγές
* Μαυρικάκη Ε., Γκούβρα Μ., Καμπούρη Α. *Βιολογία Γ' Γυμνασίου*, ΟΕΔΒ, 1994

Κατηγορία:Βακτήρια
Κατηγορία:Βακτηριολογία
Ελληνικό Σοσιαλιστικό Κόμμα για τη Δημοκρατία και την Ανάπτυξη

Το **Ελληνικό Σοσιαλιστικό Κόμμα για τη Δημοκρατία και την Ανάπτυξη (ΕΣΚ)** ήταν ένα βραχύβιο ελληνικό κόμμα που ίδρυσε ο Γεράσιμος Αρσένης όταν είχε αποχωρήσει από το ΠΑ.ΣΟ.Κ..

## Ιστορικό
Το Ελληνικό Σοσιαλιστικό Κόμμα ιδρύθηκε τον Απρίλιο 1987 και υπήρχε μέχρι τον Οκτώβριο 1989. Ανάμεσα στα στελέχη του κόμματος ήταν οι Χρήστος Κοκκινοβασίλης, ο Δημήτρης Πιπεργιάς και ο Ροβέρτος Σπυρόπουλος, μετέπειτα βουλευτές και υπουργοί του ΠΑ.ΣΟ.Κ., καθώς και η ηθοποιός Νόρα Κατσέλη. Μέσω του προέδρου του, το Ελληνικό Σοσιαλιστικό Κόμμα εκπροσωπήθηκε στο Ελληνικό Κοινοβούλιο το διάστημα 1987-1989.

Το κόμμα εξέφραζε την αριστερή πτέρυγα του ΠΑ.ΣΟ.Κ., και κυρίως αυτούς που είχαν δυσαρεστηθεί με το σταθεροποιητικό πρόγραμμα 1985-1987 του Υπουργού Εθνικής Οικονομίας Κώστα Σημίτη. 

Έλαβε μέρος στις βουλευτικές εκλογές του Ιουνίου 1989 λαμβάνοντας το 0,21% των ψήφων (13.833 ψήφοι), ενώ στις ευρωεκλογές που διεξήχθησαν την ίδια μέρα, έλαβε 43.654 ψήφους (0,66%).

Διαλύθηκε όταν ο Γεράσιμος Αρσένης επέστρεψε στο ΠΑ.ΣΟ.Κ. στις 5 Οκτωβρίου 1989 μέσω της Δημοκρατικής Συμπαράταξης.

## Αποτελέσματα εκλογών
### Βουλή των Ελλήνων

### Ευρωπαϊκό Κοινοβούλιο

## Παραπομπές


Κατηγορία:Πρώην πολιτικά κόμματα στην Ελλάδα
Κατηγορία:Σοσιαλδημοκρατικά κόμματα στην Ελλάδα
Ερμαϊκή στήλη του Μεγάλου Αλεξάνδρου (Μουσείο του Λούβρου αρ.Ma436)

Η **ερμαϊκή στήλη του Μεγάλου Αλεξάνδρου,** η λεγόμενη «Ερμαϊκή στήλη Azara», που φιλοξενείται στο Μουσείο του Λούβρου είναι αρχαιολογικό εύρημα του 1779 από το Τίβολι της Ρώμης. Θεωρείται ως ένα από τα λίγα πιστά εικονιστικά πορτρέτα του Μεγάλου Αλεξάνδρου.

## Ιστορικό της ανακάλυψης
Η στήλη βρέθηκε από τον Cavaliere d'Azara το 1779 και στη συνέχεια, το 1803, τη δώρισε στον Βοναπάρτη, ο οποίος την τοποθέτησε στο Μουσείο του Λούβρου.

Το κεφάλι ήταν κομμένο από την στήλη και ανασυγκολλήθηκε. Η μύτη και μέρος της στήλης έλειπαν και αποκαταστάθηκαν, ενώ επισκευάστηκε το δεξί φρύδι και το κάτω χείλος.

αριστερά|πλαίσιο|χωρίς-πλαίσιο

## Περιγραφή

αριστερά|πλαίσιο|χωρίς-πλαίσιο

Η στήλη εικονίζει την κεφαλή ενός άνδρα νεαρής ηλικίας τριάντα περίπου χρονών. Χαρακτηριστικό ανατομικό γνώρισμα είναι το μεγάλο αδύνατο πρόσωπο, του οποίου το αριστερό ήμισυ είναι λίγο πλατύτερο του δεξιού. Η κόμη που στεφανώνει το κεφάλι ήταν στολισμένη με διάδημα.

Η στήλη, στην μπροστινή πλευρά φέρει την επιγραφή «Αλέξανδρος Φιλίππου Μακεδ ...».

Στην αριστερή πλευρά, φέρει σύγχρονη επιγραφή στα λατινικά, «ALEX・M / SIGNVM・IN・TIBURTINO / PISONVM・EFFOSSUM / MDCCLXXIX / IOS・N・AZARA・REST・C» (*Aυτή η απεικόνιση του Μεγάλου Αλεξάνδρου, που ανακαλύφθηκε το 1779 στη [βίλα των] Πεισώνων, αποκαταστάθηκε χάρη στη φροντίδα του Χοσέ Νικολάς Αθάρα*).

## Ιστορική τοποθέτηση

Η στήλη είναι αντίγραφο ενός ελληνικού πρωτοτύπου του τέλους του 4ου αιώνα ΠΚΕ, την εποχή λίγο πριν τον θάνατο του Μεγάλου Αλέξανδρου. Η στήλη κατασκευάστηκε λίγο μετά τον θάνατό του.

## Πηγές
* 

## Εξωτερικοί σύνδεσμοι
*Πορτραίτο του Μεγάλου Αλεξάνδρου (356-323 BC) , Μουσείο του Λούβρου

## Επιπλέον βιβλιογραφία
*E. Michon, "L'hermès d'Alexandre dit hermès Azara", in Revue archéologique, IVe série, t. VII, janv-juin 1906, pp.&nbsp;79–110
*Exposition "Visages du Louvre, chefs-d'oeuvre du portrait dans les collections du Louvre", Tokyo, 18 sept.-1er déc. 1991, Musée national d'art occidental, cat n 26, p.&nbsp;79
*Exposition "Denon, l'oeil de Napoléon", Paris, Editions de la Réunion des musées nationaux, 20 oct. 1999-17 janv. 2000, musée du Louvre, cat. n 191, pp.&nbsp;196–197

Κατηγορία:Προτομές
Κατηγορία:Αλέξανδρος ο Μέγας
Κατηγορία:Γλυπτά στο Μουσείο του Λούβρου
Σάντα Κριστίνα Βαλγκαρντένα

Η **Σάντα Κριστίνα Βαλγκαρντένα** (ιταλικά: *Santa Cristina Valgardena*, ) ή **Σανκτ Κριστίνα ιν Γκρέντεν** (γερμανικά: *St. Christina in Gröden*, ) είναι πόλη της Ιταλίας της Αυτόνομης Επαρχίας του Μπολτσάνο, που βρίσκεται στις Δολομίτικες Άλπεις και στην κοιλάδα Βαλ Γκαρντένα. 

Το 91,20% του πληθυσμού της μιλά την τοπική ρωμανική διάλεκτο, ένα 5,68% γερμανικά και 3,12% ιταλικά.

## Ιστορία
Είναι άγνωστο πότε πρωτοκατοικήθηκε, πάντως στην ευρύτερη περιοχή των Δολομιτικών Άλπεων και της κοιλάδας Γκαρντένα έχουν βρεθεί ίχνη κατοίκησης, αλλά και βέλη ή άλλα αντικείμενα προϊστορικών χρόνων. Από τους αρχαιολόγους χρονολογούνται περίπου στο 6000 π.Χ.. Αυτές οι αιχμές βελών και άλλα εργαλεία που έχουν βρεθεί, αντιπροσωπεύουν τα πρώτα προϊστορικά ευρήματα όλης της περιοχής των Δολομιτικών Άλπεων. Πιστεύεται ότι η κατοικία ήταν προσωρινή, χωρίς να αποκλείεται μόνιμη εγκατάσταση τον χειμώνα, στην περιοχή έρχονταν για να κυνηγήσουν τροφή τους καλοκαιρινούς μήνες. Κοντά στο Ortisei, βρέθηκαν χάλκινες πόρπες, κοσμήματα, σιδερένια τσεκούρια, σπαθιά γαλατικά, αγροτικά και πρωτόγονα εργαλεία.

Η πόλη αναφέρεται με το όνομα αυτό, Αγία Χριστίνα, από το 1277 και ανάλογα με την χώρα όπου ανήκε μεταφραζόταν. Μέχρι το 1923 που ανήκε στην Αυστρία λεγόταν *St. Christina in Gröden*, ώσπου με την προσάρτηση της στην Ιταλία μετονομάστηκε σε *Santa Cristina Valgardena*. Σήμερα το όνομα είναι τρίγλωσσο και αναφέρεται και στην τοπική διάλεκτο.

Η πόλη, αλλά και η κοιλάδα Γκαρντένα συνδέθηκαν σιδηροδρομικά με την Αυστρία με το σιδηροδρομικό δίκτυο που κατασκεύασε ο αυστριακός στρατός. Από το 1960 έχουν σταματήσει τα δρομολόγια τρένων και η επικοινωνία γίνεται πλέον με λεωφορεία.

## Μνημεία και σημεία ενδιαφέροντος
Στην πόλη υπάρχει ο ναός της Αγίας Χριστίνας σε ρωμανικό ρυθμό, χτισμένη τον 12ο αιώνα. Το 1342 υπέστη εκτεταμένη ανακαίνιση, που άλλαξε το στιλ της, αφού προστέθηκαν στοιχεία γοτθικού ρυθμού.  

## Οικονομία
Η οικονομία της Σάντα Κριστίνα Βαλ Γκαρντένα βασίζεται κυρίως στο τουρισμό, τόσο το καλοκαίρι όσο και το χειμώνα, αφού διαθέτει χιονοδρομικό κέντρο, το οποίο μάλιστα έχει φιλοξενήσει αγώνες του παγκοσμίου πρωταθλήματος σλάλομ.

## Δήμαρχοι

## Παραπομπές


## Βιβλιογραφία
*  Luis Stuffer, *Die Pfarrkirche von St. Christina in Gröden*, S. Cristina, 1993.
*  Edith Senoner, *150 ani Mujiga S. Cristina - Musikkapelle St. Christina in Gröden*, S. Cristina, Comune di S. Cristina, 2006.
*  Deborah Vinatzer, Sabine Piazza, *S. Cristina 1870-1970: zacan n iede / Bilder aus vergangenen Zeiten / come era una volta*, S. Cristina, Cunsëi de furmazion de S. Cristina, 2009.

## Εξωτερικοί σύνδεσμοι
* Comune di Santa Cristina Valgardena
* Centro fondo

Κατηγορία:Δήμοι της Αυτόνομης Επαρχίας του Μπολτσάνο
Νικητήριο του Αλέξανδρου από την Ταρσό

Το **Νικητήριο** που φιλοξενείται στο Νομισματικό Μουσείο Cabinet des Médailles στο Παρίσι είναι αρχαιολογικό εύρημα από την Ταρσό και θεωρείται ως μια από τις λίγες πιστές απεικονίσεις του Μεγάλου Αλεξάνδρου. 
## Περιγραφή
Το μετάλλιο εικονίζει τον Μέγα Αλέξανδρο, στην αρχαία χαρακτηριστική πρωτότυπη μορφή. Παρουσιάζεται σε προφίλ προς τα δεξιά. Η κόμη κυματίζει προς τα πίσω και είναι στεφανωμένη με ταινία.  
## Ιστορική τοποθέτηση
Το μετάλλιο τοποθετείται στον 2ο αιώνα π.Χ. και ανάγεται καλλιτεχνικά στους σφραγιδοκόπτες της Αυτοκρατορίας του Καρακάλλα ή του Αλέξανδρου Σεβήρου.

## Πηγές

* 

Κατηγορία:Αλέξανδρος ο Μέγας
Κατηγορία:Μετάλλια (τέχνεργα)
Νικόλαος Αβραάμ

Ο **Νικόλαος Αβραάμ** (Αταλάντη Φθιώτιδας, 1888 - 9 Ιανουαρίου 1954) ήταν Έλληνας νομικός και υπουργός.
## Γέννηση
Ο Νικόλαος Αβραάμ γεννήθηκε στον συνοικισμό των Μακεδόνων της Άνω Πέλλης Αταλάντης. 
## Σπουδές-Στρατιωτική θητεία
Φοίτησε στο δημοτικό σχολείο αρρένων Αταλάντης και ολοκλήρωσε τις γυμνασιακές σπουδές του στη Χαλκίδα. Το 1906 γράφτηκε στη Νομική Σχολή του Πανεπιστήμιου Αθηνών, από την οποία αποφοίτησε το 1910 με άριστα. Κατά τον πόλεμο του 1912 – 1913 υπηρέτησε στον Ελληνικό Στρατό στο Σύνταγμα των Ευζώνων 5/42. Αργότερα, υπηρέτησε ως λοχαγός, υπασπιστής του Στρατηγού Δημήτρη Ιωάννου.
## Επαγγελματική σταδιοδρομία
Μετά την αποφοίτηση του αρχίζει να δικηγορεί στο πρωτοδικείο Λαμίας, ενώ το 1914 μετατέθηκε στις Σέρρες. Το 1915 εισέρχεται στο δικαστικό σώμα ως πρωτοδίκης, αρχικά στη Χίο και αργότερα στον Πειραιά. Το 1922 ξεκινά να εργάζεται ως ποινικολόγος δικηγόρος και έλαβε μέρος στη δίκη του πρίγκιπα Ανδρέα. 
## Πολιτική καριέρα
Το 1923 πολιτεύεται με το Κόμμα Φιλελευθέρων στην Επαρχία Λοκρίδας και έλαβε μέρος στις εκλογές της Δ' Συντακτικής Εθνοσυνελεύσεως όπου και εκλέχτηκε βουλευτής Λοκρίδας. Στις εκλογές του 1928 εκλέγεται βουλευτής Πειραιώς με το Κόμμα Φιλελευθέρων. Την περίοδο αυτή αναλαμβάνει για πρώτη φορά υπουργικά καθήκοντα. Ανέλαβε Υφυπουργός Συγκοινωνίας από τις 16 Δεκεμβρίου 1929 έως τις 22 Δεκεμβρίου 1930 στην Κυβέρνηση Ελευθερίου Βενιζέλου του Δεκεμβρίου του 1929 και Υπουργός Δικαιοσύνης από τις 22 Δεκεμβρίου 1930 έως τις 16 Ιανουαρίου 1931. Επανεξελέγη βουλευτής Πειραιώς το 1932 και το 1933 και Πειραιώς και Νήσων το 1936 με το Κόμμα Φιλελευθέρων και το 1946 με το Κόμμα Εθνικών Φιλελευθέρων. Το 1944 λαμβάνει μέρος στην κυβέρνηση του Γ. Παπανδρέου ως Υπουργός Δικαιοσύνης από τις 23 Οκτωβρίου 1944 έως τις 3 Ιανουαρίου 1945. Το 1947 ως Υπουργός Εμπορικής Ναυτιλίας σημείωσε πολύ μεγάλη επιτυχία στην ανασυγκρότηση της Ελληνικής Εμπορικής Ναυτιλίας επί κυβερνήσεως Δημητρίου Μαξίμου.
## Το τέλος της πολιτικής σταδιοδρομίας του
Μετά την αποτυχία του στις εκλογές της 5ης Μαρτίου 1950 διακόπηκε η πολιτική του καριέρα και επέστρεψε στο δικηγορικό λειτούργημα έως το τέλος της ζωής του, το οποίο επήλθε στις 9 Ιανουαρίου του 1954, σε ηλικία μόλις 65 ετών.
## Πηγές
* Μάνθος Κ. Χριστοφόρου, *Νικόλαος Κ. Αβραάμ, από τη Νέα Πέλλη Αταλάντης. Νομικός, Πολιτικός, Υπουργός. 1888-1954*, Αταλάντη, 2002.

## Παραπομπές


Αβρααμ Νικολαος
Αβρααμ Νικολαος
Αβρααμ Νικολαος
Κατηγορία:Βουλευτές Πειραιώς και Νήσων
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με το Κόμμα των Εθνικών Φιλελευθέρων
Κατηγορία:Βουλευτές Πειραιά
Κατηγορία:Έλληνες υφυπουργοί Συγκοινωνιών
Κατηγορία:Έλληνες αξιωματικοί επίλεκτων δυνάμεων
Ο Αιρετικός: Εξορκιστής ΙΙ

**Ο Αιρετικός: Εξορκιστής ΙΙ** (αγγλ. *Exorcist II: The Heretic*) είναι μια αμερικάνικη ταινία τρόμου του 1977 και η συνέχεια της ταινίας του Γουίλιαμ Φρίντκιν Ο Εξορκιστής  (1973), σκηνοθετημένη από τον Τζον Μπούρμαν σεναρίου του Γουίλιαμ Γκουντχάρτ και με πρωταγωνιστές τους Λίντα Μπλερ, Μαξ Φον Σύντοου, Ρίτσαρντ Μπάρτον, Λουίζ Φλέτσερ, Τζέιμς Ερλ Τζόουνς, Νεντ Μπίτι και Κίτι Γουίν. Η ταινία τίθεται 4 χρόνια μετά την πρώτη ταινία και επικεντρώνεται στο 16χρονο πλέον κορίτσι Ρέγκαν Μακνέιλ, η οποία ακόμη αναρρώνει από τον προηγούμενο δαιμονισμό της. Κατά τη στιγμή της κυκλοφορίας της θεωρείτω μια κριτική αποτυχία και συχνά, ως η χειρότερη ταινία της σειράς.

## Υπόθεση
Ο Φίλιπ Λαμόντ, ένας ιερέας που αγωνίζεται για την πίστη του, προσπαθεί να εξορκίσει μία νοτιοαμερικανική γυναίκα, η οποία ισχυρίζεται ότι θεραπεύει τους αρρώστους. Έπειτα ο καρδινάλιος αναθέτει στον Λαμόντ να ερευνήσει τον θάνατο του πάτερ Λάνκαστερ Μέριν, ο οποίος σκοτώθηκε στην προσπάθειά του να εξορκίσει τον ασσυριακό δαίμονα παζούζου από την Ρέγκαν Μακνέιλ. Ο καρδινάλιος ενημερώνει τον Λαμόντ (ο οποίος είχε κάποια εμπειρία στους εξορκισμούς και έχει αναφερθεί στις διδασκαλίες του Μέριν) ότι ο Μέριν χρεώνεται μεταθανάτιες αιρέσεις λόγω των αμφιλεγόμενων γραπτών του. Προφανώς, οι εκκλησιαστικές αρχές προσπαθούν να εκσυγχρονιστούν και δεν θέλουν να αναγνωρίσουν αυτόν τον σατανά ως μια υπαρκτή κακιά οντότητα. Η Ρέγκαν, ωστόσο, τώρα φαίνεται να έχει αναρρώσει πλήρως και μένει με την κηδεμόνα της Σάρον Σπένσερ στη Νέα Υόρκη, όμως συνεχίζει να παρακολουθείται σε ένα ψυχιατρικό ίδρυμα από τη δρ. Τζιν Τάσκιν. Η Ρέγκαν ισχυρίζεται ότι δεν θυμάται τίποτα από τα περιστατικά στην Ουάσινγκτον, αλλά η Τάσκιν πιστεύει ότι οι αναμνήσεις της είναι θαμμένες.

## Καστ
* Λίντα Μπλερ - Ρέγκαν Μακνέιλ
* Λούιζ Φλέτσερ - Δρ. Τζιν Τάσκιν
* Ρίτσαρντ Μπάρτον - Πάτερ Φίλιπ Λάμοντ
* Μαξ φον Σύντοου - Πάτερ Λάνκεστερ Μέριν
* Κίτυ Γουίν - Σάρον Σπένσερ
* Πωλ Χέντρεντ - ο Καρνιδάλιος
* Τζέιμς Ερλ Τζοούνς - Κοκούμο
* Νεντ Μπίττυ - Έντουαρντς
* Μπελίντα Μπίττυ - Λιζ
* Μπαρμπάρα Κάσον - κα Φάλορ
* Τζόι Γκριν - Κοκούμο (νέος)
* Κεν Ρέναρντ - Άμποτ
* Ντάνα Πλάτο - Σάντρα Φάλορ
* Κάρεν Κναππ - Παζούζου

## Παραπομπές


## Εξωτερικοί σύνδεσμοι
* 

Κατηγορία:Αμερικανικές ταινίες της δεκαετίας 1970
Κατηγορία:Ταινίες παραγωγής Warner Bros.
Κατηγορία:Ταινίες του 1977
Κατηγορία:Αμερικανικές θρίλερ ταινίες
Κατηγορία:Αγγλόφωνες ταινίες
Κατηγορία:Αμερικανικές υπερφυσικές ταινίες τρόμου
Κατηγορία:Ταινίες γυρισμένες στην Αριζόνα
Κατηγορία:Ταινίες γυρισμένες στη Νέα Υόρκη (πολιτεία)
Κατηγορία:Ταινίες γυρισμένες στη Γιούτα
Κατηγορία:Ταινίες γυρισμένες στην Καλιφόρνια
Κατηγορία:Ταινίες σε σκηνοθεσία Τζον Μπούρμαν
Κατηγορία:Ταινίες σίκουελ
Κατηγορία:Εξορκισμός
Κατηγορία:Ο Εξορκιστής (ταινίες)
Σαν Λεονάρντο ιν Πασσίρια

Το **Σαν Λεονάρντο ιν Πασσίρια** (ιταλικά: *San Leonardo in Passiria*, ) ή **Σανκτ Λέονχαρντ ιν Πασάιερ** (γερμανικά: *St. Leonhard in Passeier*, ) είναι πόλη της Ιταλίας με 3.547 κατοίκους της Αυτόνομης Επαρχίας του Μπολτσάνο, που βρίσκεται στις Δολομίτικες Άλπεις και στην κοιλάδα Βαλ Πασίρια.

Το 98,30% των κατοίκων μιλούν Γερμανικά, το 1,61% Ιταλικά και μόλις 0,09% Λαδινικά.

## Ιστορία
Το 1116 χτίστηκε στην περιοχή από Τεύτονες ναός του Αγίου Λεονάρδου και σταδιακά γύρω από αυτόν δημιουργήθηκε αρχικά ένας οικισμός για εξελιχθεί στην σημερινή κωμόπολη. Μέχρι το 1923 ανήκε στην Αυστρία και στο καντόνι του Τιρόλο, από το 1923 μαζί με όλο το Νότιο Τιρόλο ανήκει στην Ιταλία.

## Αξιοθέατα
Από τα αξιοθέατα της πόλης είναι ο ναός του Αγίου Λεονάρδου χτισμένη σε γοτθικό ρυθμό. Ο ναός του Αγίου Ιππόλυτου ρωμανικές τοιχογραφίες από το 1380. Το κάστρο Τζιόβο με το παρεκκλήσι του με γοτθικές τοιχογραφίες. Το μουσείο - πρώην πανδοχείο και κατοικία του Αντρέας Χόφερ, εθνικού ήρωα της Αυστρίας, ο οποίος γεννήθηκε εδώ.

## Δήμαρχοι

## Παραπομπές


## Βιβλιογραφία

* Werner Graf, *Häuser- und Höfegeschichte von St. Leonhard in Passeier 1775-1913*, S. Leonardo, Comune di S. Leonardo, 1993. 344 pp.
* Karl Gruber, *Die Kirchen von St. Leonhard in Passeier*, Lana, Tappeiner, 1993. ISBN 88-7073-162-6

Κατηγορία:Δήμοι της Αυτόνομης Επαρχίας του Μπολτσάνο
Φυσική σταθερά

Η **φυσική σταθερά** είναι ένα μόνιμο μέγεθος ή ένας συντελεστής στη μαθηματική διατύπωση ενός νόμου της φυσικής. Για κάθε φυσική σταθερά πιστεύεται γενικά ότι είναι τόσο καθολική στη φύση όσο και σταθερή στο χρόνο. Είναι διαφορετική έννοια από τη μαθηματική σταθερά, η οποία είναι μεν μια σταθερή αριθμητική τιμή, αλλά άμεσα δεν συνεπάγεται καμία φυσική μέτρηση. 

Υπάρχουν πολλές φυσικές σταθερές στον τομέα της επιστήμης, μερικές από τα πιο ευρέως αναγνωρισμένες είναι η ταχύτητα του φωτός στο κενό *c*, η βαρυτική σταθερά *G*, η σταθερά του Πλανκ *h*, η διηλεκτρική σταθερά ε0, και το στοιχειώδες φορτίο *e*. Οι φυσικές σταθερές μπορούν να πάρουν πολλές διαστατικές μορφές: η ταχύτητα του φωτός σημαίνει ένα ανώτατο όριο ταχύτητας στο Σύμπαν και εκφράζεται διαστατικά, ως κάποιο μήκος διαιρούμενο με έναν χρόνο, ενώ η σταθερά λεπτής υφής α, η οποία χαρακτηρίζει την δύναμη της ηλεκτρομαγνητικής αλληλεπίδρασης, είναι άνευ διαστάσεων. Μερικές φυσικές σταθερές, εξαιτίας του αντικειμένου που χρησιμοποιούνται, είναι από μόνες τους συνδυασμοί άλλων φυσικών σταθερών. Ο προσδιορισμός της ακριβούς τιμής των φυσικών σταθερών αποτελεί σημαντική επιδίωξη της πειραματικής φυσικής.

## Η αρχή του ανθρώπου

Μερικοί φυσικοί έχουν μελετήσει την έννοια ότι, αν οι άνευ διαστάσεων φυσικές σταθερές είχαν αρκετά διαφορετικές τιμές, το σύμπαν μας θα ήταν τόσο ριζικά διαφορετικό που η ευφυής ζωή κατά πάσα πιθανότητα δεν θα είχε προκύψει, και συνεπώς ότι, το σύμπαν μας φαίνεται να έχει εξομαλυνθεί για τη νοήμονα ζωή. Η αρχή του ανθρώπου δηλώνει μια λογική κοινοτοπία: το γεγονός της ύπαρξής μας ως νοήμονα όντα που μπορούν να μετρούν φυσικές σταθερές απαιτεί αυτές οι σταθερές να είναι τέτοιες ώστε να υπάρχουν όντα σαν κι εμάς. Υπάρχει μια ποικιλία ερμηνειών για τις τιμές των σταθερών, μεταξύ των οποίων ο ευφυής σχεδιασμός ενός θείου δημιουργού (όπου η φαινομενική εξομάλυνση είναι πραγματική και εκ προθέσεως), είτε ότι το δικό μας σύμπαν είναι ένα από τα πολλά μέσα σε ένα πολυσύμπαν (π.χ. η ερμηνεία των πολλών κόσμων στην κβαντική μηχανική), ή ακόμα και ότι, οι πληροφορίες είναι μια έμφυτη ιδιότητα του σύμπαντος και λογικά αδιαχώριστη από τη συνείδηση, διότι ένα σύμπαν χωρίς ικανότητα για ύπαρξη συνειδητών όντων δεν μπορεί να υπάρξει.

## Παραπομπές



Κατηγορία:Μέτρηση
Σταθερες
Πετίτ Ετάνγκ

Η **Πετίτ Ετάνγκ** (γαλλικά: *Petite Etang*) είναι μια λίμνη της Γρενάδας. Βρίσκεται στην ενορία του Αγίου Ανδρέα.

## Ετυμολογία
*Πετίτ Ετάνγκ (Petite Etang) σημαίνει στη [[γαλλική γλώσσα]] *μικρή λίμνη* όπου το *πετίτ* σημαίνει *μικρός* και το *ετάνγκ* σημαίνει *λίμνη''.

## Δείτε επίσης
* Γκραντ Ετάνγκ

Κατηγορία:Λίμνες της Γρενάδας
Μπακολέτ

Η **Μπακολέτ** (γαλλικά: Bacolet) είναι ένα χωριό της Γρενάδας. Βρίσκεται στην ενορία του Άγιου Ανδρέα. 

## Γεωγραφία
Η Μπακολέτ είναι ένας λιμένας τη Γρενάδας. Έχει πολύ ωραίες παραλίες. Βρίσκεται 125 πόδια (38 μέτρα πάνω από την επιφάνεια της θάλασσας.

## Δείτε επίσης
* Κατάλογος πόλεων της Γρενάδας

## Παραπομπές


## Εξωτερικοί σύνδεσμοι
* Map with Bacelot, Grenada

Κατηγορία:Πόλεις της Γρενάδας
Βραβεία Broadcast Film Critics Association

Τα **Βραβεία Broadcast Film Critics Association**, περισσότερο γνωστά ως **Βραβεία Critics' Choice**, απονέμονται ετησίως από την ένωση κριτικών Broadcast Film Critics Association για να τιμήσει επιτεύγματα στο χώρο του κινηματογράφου. Οι υποψήφιοι επιλέγονται μέσω γραπτής ψηφοφορίας που διαρκεί μια εβδομάδα και ανακοινώνονται το Δεκέμβριο. Οι νικητές αποκαλύπτονται στην ετήσια τελετή των Βραβείων Critics' Choice τον Ιανουάριο. Τα βραβεία προβάλλονται ζωντανά από το τηλεοπτικό δίκτυο VH1. Τα βραβεία του 2006, 2007, 2008 και 2009 διεξήχθησαν στο κέντρο συνεδριάσεων "Santa Monica Civic Auditorium", ενώ τα βραβεία του 2010 -- που μετονομάστηκαν σε Βραβεία Critics' Choice Movie - διεξήχθησαν στο θέατρο "Hollywood Palladium" στις 15 Ιανουαρίου 2010.

Η *Broadcast Film Critics Association* υπερηφανεύεται για την ικανότητα της να προβλέπει τις υποψηφιότητες των Όσκαρ: μεταξύ 1997 και 2004, οι υποψηφιότητες του Critics’ Choice προέβλεψαν σωστά τους 33 από τους 35 υποψήφιους για το Όσκαρ Καλύτερης Ταινίας. Συγκρίνοντας, οι Χρυσές Σφαίρες ήταν τρεις φορές πιο πιθανό να διαφέρουν από τα Όσκαρ την ίδια χρονική περίοδο.  Ωστόσο, το γεγονός ότι η *Broadcast Film Critics Association* προτείνει εννέα ή δέκα ταινίες υποψήφιες για το Βραβείο Καλύτερης Ταινίας σε αντίθεση με τις πέντε υποψηφιότητες των Όσκαρ και των Χρυσών Σφαιρών ευθύνεται σε κάποιο βαθμό για αυτήν την σημαντική προφητική ικανότητα. Οι υποψηφιότητες για τα βραβεία του 2012 ανακοινώθηκαν στις 13 Δεκεμβρίου 2011.

## Δείτε επίσης
*Βραβεία Critics' Choice του 2007
*Βραβεία Critics' Choice του 2012

## Εξωτερικοί σύνδεσμοι
*Ιστοσελίδα της Broadcast Film Critics Association

Κατηγορία:Κινηματογραφικά βραβεία στις Ηνωμένες Πολιτείες
Μπακολέτ, Τρινιδάδ και Τομπάγκο

Η **Μπακολέτ** (Bacolet) είναι μια πόλη στο νησί Τομπάγκο, Τρινιντάντ και Τομπάγκο. Απλώνεται κάτω από το Φορτ Κινγκ Τζωρτζ στον κόλπο Μπαολέτ κοντά στο Σκάρμπορο, την πρωτεύουσα του Τομπάγκο, νοτιοανατολικά της νησιωτικής πρωτεύουσας. Είναι ένα από τα πιο αναπτυγμένα μέρη του Τομπάγκο, όπου ζει η υψηλή κοινωνία του νησιού. 

## Τουρισμός
Στη Μπακολέτ υπάρχουν πολλά ξενοδοχεία και βίλλες για τους τουρίστες. Ένας προορισμός για τουρίστες είναι το Κλαμπ της Μπακολέτ, που βρίσκεται στον κόλπο της Μπακολέτ. Κατασκευασμένα από την πρώην μοντέλο μόδας Γκλόρια Τζονς- Κναππ, τα πέντε αστέρων εκθέματα, που περιλαμβάνουν ένα μοναδικό παραλιακό μπαρ, το Ασιατικό-Κουβανό εστιατόριο Αβάνα και καλά σχεδιασμένα δωμάτια πο συμπληρώνουν μια τέλεια αποφυγή. 

### Δραστηριότητες
Υπάρχουν εγκαταστάσεις για πολλές δραστηριότητες που ικανοποιούν τους επισκέπτες, όπως σταθμού για καταδύσεις, γήπεδα γκολφ και τέννις και προκυμαίες για ιστιοπλοΐα και σέρφινγκ. Η πόλη περιλαμβάνει το Στάδιο Ντουάιτ Γιορκ. 

## Τοποθεσία
Η Μπακολέτ βρίσκεται κεντρικά-νότια του Τομπάγκο. Βρίσκεται βορειοανατολικά των πόλεων Φρέντσιπ, μάουντ Πλέζαντ και Καμπή, νοτιοδυτικά των Λε Κοτώ, Σκάρμπορο, Φράνκλυν και Δε Γουίμ, δυτικά των Μεσοποτάμια, Γκρην Χιλ, Αδελφί, Γκούντγουντ, Πεμπρόκ και Μπελ Γκάρντεν, νοτιοανατολικά των Μπελμόν, Χάιλαντς, Ήστερνφηλντ, Μοριά, Μάουντ Ντιλλόν, Καστάρα και Ίνγκλισμαν και ανατολικά των Ρόξμπορο, Ντελαφόρντ, Σπέισαϊντ και Σαρλότενβιλ.

## Παραπομπές


Κατηγορία:Γεωγραφία του Τρινιντάντ και Τομπάγκο
Βραβεία Satellite

Τα **Βραβεία Satellite** είναι ετήσια βραβεία που απονέμονται από τη Διεθνή Ακαδημία Τύπου. Τα βραβεία ήταν αρχικά γνωστά ως **Βραβεία Golden Satellite**. Το 2011, οι κατηγορίες των *βραβείων Satellite* μειώθηκαν από 22 σε 19, εξαιτίας της ένωσης των κατηγοριών δράματος και κωμωδιών σε μία γενική κατηγορία.
 
## Κατηγορίες βραβείων
### Ταινία
* Α' Ανδρικός Ρόλος
* Α' Γυναικείος Ρόλος
* Β' Ανδρικός Ρόλος
* Β' Γυναικείος Ρόλος
* Καλύτερη Ταινία
* Καλύτερη Ταινία Κινούμενων Σχεδίων
* Καλύτερη Καλλιτεχνική Διεύθυνση (και Σχεδιασμός Παραγωγής)
* Καλύτερο Καστ (2004&ndash;σήμερα)
* Καλύτερη Κινηματογραφία
* Καλύτερα Κοστούμια
* Καλύτερος Σκηνοθέτης
* Καλύτερο Ντοκυμαντέρ
* Καλύτερο Μοντάζ
* Καλύτερη Ξενόγλωσση Ταινία
* Καλύτερη Πρωτότυπη Μουσική
* Καλύτερο Πρωτότυπο Τραγούδι
* Καλύτερο Προσαρμοσμένο Σενάριο
* Καλύτερο Πρωτότυπο Σενάριο
* Καλύτερος Ήχος (1999-σήμερα)
* Καλύτερα Οπτικά Εφφέ

### Τηλεόραση
* Α' Ανδρικός Ρόλος - Δράμα
* Α' Ανδρικός Ρόλος - Μιούζικαλ ή Κωμωδία
* Α' Ανδρικός Ρόλος - Σειρά Σύντομης Διάρκειας ή Τηλεοπτική Ταινία
* Α' Γυναικείος Ρόλος - Δράμα
* Α' Γυναικείος Ρόλος - Μιούζικαλ ή Κωμωδία
* Α' Γυναικείος Ρόλος - Σειρά Σύντομης Διάρκειας ή Τηλεοπτική Ταινία
* Καλύτερο Καστ (2005–σήμερα)
* Καλύτερη Τηλεοπτική Σειρά - Δράμα
* Καλύτερη Τηλεοπτική Σειρά - Μιούζικαλ ή Κωμωδία
* Καλύτερη Σειρά Σύντομης Διάρκειας ή Τηλεοπτική Ταινία (1996–1998, 2011-σήμερα)
* Β' Ανδρικός Ρόλος (2001–σήμερα)
* Β' Γυναικείος Ρόλος (2001–σήμερα)

## Εξωτερικοί σύνδεσμοι
* Ιστοσελίδα International Press Academy

Κατηγορία:Βραβεία κινηματογράφου
Κατηγορία:Κινηματογραφικά βραβεία στις Ηνωμένες Πολιτείες
Γκραντ Ετάνγκ

Η **Γραντ Ετάνγκ** (γαλλ.: Grand Etang) είναι η μεγαλύτερη λίμνη της Γρενάδας. Βρίσκεται στην ενορία του Άγιου Ανδρέα.

## Γεωγραφία
Η Γκραντ Ετάνγκ είναι ένας πλημμυρισμένος κρατήρας ηφαιστείου. Οι αποδείξεις προτείνουν ότι η Γκραντ Ετάνγκ είναι συνδεδεμένη με το Κικ εμ Τζέννυ ένα νησιωτικό ηφαίστειο.

Η Γκραντ Ετάνγκ έχει υψόμετρο 1.800 πόδια (550 μέτρα) πάνω από τη θάλασσα. Έχει βάθος 20 πόδια (περίπου 6 μέτρα).

## Ονομασία
Η *Γκραντ Ετάνγκ (Grand Etang)* σημαίνει *μεγλαλη λίμνη*, όπου το *Γκραντ* σημαίνει *μεγάλος* και το *Ετάνγκ* σημαίνει *λίμνη*.

## Άλλες πληροφορίες
Ένας μπορεί να ανακαλύψει οικοζώνες εξαιτίας της μεγάλης ποικιλίας ζώων στο Πάρκο. Υπάρχει μάλιστα μια γαλάζια λίμνη-κρατήρας ηφαιστείου που αργότερα γέμισε με νερό που βρίσκεται πάνω από 1.700 μέτρα πάνω από τη θάλασσα. Οι τουρίστες κάνουν πεζοπορία γύρω από τη λίμνη. Υπάρχουν επίσης πολλά ζώα όπως πολύχρωμα τροπικά πουλιά, μικρές σαύρες, πολλές ορχιδέες και ίσως ακόμα και αρμαντίλλο. Απέναντι από τη λίμνη και είναι ορατό το όρος Κουά Κουά.

## Δείτε επίσης
* Πετίτ Ετάνγκ

Κατηγορία:Λίμνες της Γρενάδας
Δύο Αδέρφια: Ο Ντροπαλός και ο Γενναίος

***Δύο Αδέρφια: Ο Ντροπαλός και ο Γενναίος*** (γαλλικά: *Deux Frères*, αγγλικά: *Two Brothers*) είναι μια ταινία του 2004, οικογενειακή περιπέτεια σε σκηνοθεσία: Ζαν-Ζακ Ανό. Σ' αυτή η ταινία πρωταγωνιστούν δύο τίγρεις που παίρνουν χωρισμένα κατά τη γέννηση, αλλά είναι ενωμένα, κάποια χρόνια αργότερα.

## Ιστορία
Στην καρδιά της ζούγκλας, γεννιούνται δυο τιγράκια. Αν και δίδυμα, το ένα είναι ευγενικό και ντροπαλό, ενώ το άλλο τολμηρό και θαρραλέο. Λίγο μετά τη γέννησή τους όμως, χωρίζονται και οδηγούνται σε διαφορετικούς κόσμους. Μετά από χρόνια, μια στροφή της μοίρας ενώνει ξανά τα μονοπάτια τους και τα φέρνει αντιμέτωπα σε μια μονομαχία μέχρι θανάτου...

## Ηθοποιοί και χαρακτήρες

## Παραπομπές


## Eξωτερικοί σύνδεσμοι
* Δύο Αδέρφια: Ο Ντροπαλός και ο Γενναίος στο IMDb

Κατηγορία:Ταινίες του 2004
Κατηγορία:Γαλλικές ταινίες της δεκαετίας 2000
Κατηγορία:Ταινίες παραγωγής Universal Pictures
Κατηγορία:Γαλλόφωνες ταινίες
Κατηγορία:Αγγλόφωνες ταινίες
Φιλόλαος Πηχεών

Ο **Φιλόλαος Πηχεών** ή **Καπετάν Φιλώτας** (Καστοριά, 1876 - Θεσσαλονίκη, 1947) ήταν Έλληνας αξιωματικός και οπλαρχηγός του Μακεδονικού Αγώνα.
## Βιογραφικά στοιχεία
Γεννήθηκε στην Καστοριά το 1876. Πατέρας του ήταν ο Αναστάσιος Ηλία Πηχιών από την Αχρίδα, εκπαιδευτικός, αγωνιστής κατά την πρώϊμη φάση του Μακεδονικού Αγώνα και ένας εκ των ιδρυτών της "Νέας Φιλικής Εταιρείας".

Το 1897 συμμετείχε στον ελληνοτουρκικό πόλεμο και τον Μάρτιο του 1905, όντας τότε ανθυπίλαρχος του Ελληνικού Στρατού, εισήλθε στον Μακεδονικό Αγώνα ως υπαρχηγός του ένοπλου σώματος του καπετάν Μάλλιου ( Στέφανος Δούκας ) από κοινού με άλλους οπλαρχηγούς όπως οι Κωνσταντίνος Γκούτας, Ηλίας Δεληγιαννάκης κ.ά, με το πολεμικό όνομα «Φιλώτας». Ως μέλος αυτού του σώματος συμμετείχε στην επίθεση κατά της Ζαγορίτσανης (νυν Βασιλειάδα). Κατά τον Μάιο ήταν επικεφαλής μικρής δύναμης 13 ντόπιων ανταρτών, συμμετείχε μάλιστα την 25η Μαΐου σε σύγκρουση με κομιτατζήδες του Μήτρου Βλάχου στην Περικοπή. Προς το τέλος του 1905, αναγκάζεται να επιστρέψει στην ελεύθερη Ελλάδα για λόγους υγείας καθώς και γιατί είχε γίνει ήδη γνωστή η έξοδος του στις Οθωμανικές αρχές, οι οποίες μέσω της πρεσβείας των Αθηνών, ζητούσαν την ανάκληση των Ελλήνων αξιωματικών από την Μακεδονία.

Τον Νοέμβριο του 1906 επανήλθε στη Μακεδονία ως υπαρχηγός στο, αποτελούμενο από σαράντα άνδρες, απόσπασμα του Βασιλείου Παπά ή Βρόντα, αυτή τη φορά με το πολεμικό «Λαύρας» με τομέα δράσης το Μορίχοβο. Στις 6 Ιανουαρίου του 1907 έλαβε μέρος στη μάχη της Μπεσίστας και στις 12 Ιουλίου του ίδιου έτους στη μάχη της Πόλτσιστας, αμφότερες εναντίον οθωμανικών αποσπασμάτων ενώ υπήρξε συνεργάτης του Γερμανού Καραβαγγέλη.

Έλαβε μέρος στον Α΄ Βαλκανικό Πόλεμο και ήταν ιδιαίτερη η συμβολή του στην απελευθέρωση της Καστοριάς. Μάλιστα, στις 11 Νοεμβρίου του 1912, τέθηκε επικεφαλής των ελληνικών δυνάμεων που εισήλθαν στην πόλη έπειτα από την αποχώρηση των οθωμανικών στρατευμάτων.

Αργότερα συμμετείχε στην Μικρασιατική Εκστρατεία και αποστρατεύτηκε στις 14 Ιουλίου του 1922 με τον βαθμό του συνταγματάρχου. Μετέπειτα του απονεμήθηκε ο βαθμός του υποστρατήγου εν αποστρατεία. Κατά την διάρκεια της υπηρεσίας του στη Λάρισα, υπηρέτησε και ως αστυνόμος και μετέπειτα διετέλεσε και φρούραρχος στην Αδριανούπολη. Διετέλεσε δήμαρχος Καστοριάς στις αρχές της δεκαετίας του 1940.

Μετείχε σε επιτροπές καθορισμού συνόρων και πολεμικών αποζημιώσεων. Γνώριζε πολύ καλά την τουρκική και βουλγαρική γλώσσα. Το 1914 του απονεμήθηκε το Παράσημο του Σωτήρος. Απεβίωσε το 1947 στην Θεσσαλονίκη. Σύμφωνα με τα αρχεία της «Μεγάλης Στοάς της Ελλάδος», ο Πηχεών υπήρξε ελευθεροτέκτονας.

## Παραπομπές


Κατηγορία:Μακεδονομάχοι
Κατηγορία:Έλληνες αξιωματικοί του ιππικού
Κατηγορία:Δήμαρχοι Καστοριάς
Κατηγορία:Έλληνες στρατιωτικοί των Βαλκανικών Πολέμων
Κατηγορία:Τάγμα του Σωτήρος
Κατηγορία:Μακεδόνες
Πανελλήνιο ομαδικό πρωτάθλημα μπάντμιντον ανδρών-γυναικών

Το **Πανελλήνιο ομαδικό πρωτάθλημα μπάντμιντον ανδρών-γυναικών** είναι η διοργάνωση μέσω της οποίας αναδεικνύεται ο πρωταθλητης σύλλογος. Έτος εκκίνησης είναι το 1992 και διεξάγεται υπό την Ε.Ο.Φ.Σ.Α..

Το ομαδικό πρωτάθλημα είναι χωρισμένο σε τρεις κατηγορίες, την Α1 Εθνική με 12 σωματεία, την Α2 Εθνική με 16 σωματεία και τη Β' Εθνική η οποία διαμορφώνεται ανάλογα με τις δηλώσεις συμμετοχής ανά περιφέρεια. Η διοργάνωση είναι κοινή για άνδρες και γυναίκες.

## Σύστημα διεξαγωγής Α1 Εθνικής
Η διεξαγωγή της Α1 Εθνικής χωρίζεται σε δύο φάσεις.

Κατά την α' φάση, τα 12 σωματεία χωρίζονται σε 3 ομίλους. Οι δύο πρώτοι κάθε ομίλου προκρίνονται στον όμιλο για τις θέσεις 1-6, ενώ οι άλλες δύο αγωνίζονται για τις θέσεις 7-12.

Οι ομάδες που ήταν στον ίδιο όμιλο της α' φάσης, μεταφέρουν το μεταξύ τους αποτέλεσμα στη β' φάση. Η ομάδα που καταλαμβάνει την πρώτη θέση στον όμιλο θέσεων 1-6 αναδεικνύεται πρωταθλήτρια Ελλάδας, ενώ οι δύο τελευταίες στον όμιλο 7-12 υποβιβάζονται στην Α2 της επόμενης περιόδου.

## Πρωταθλητής σύλλογος ανά έτος

### Σύνολο τίτλων ανά σύλλογο

## παραπομπές


## Πηγές
* Ψηφιακό αρχείο Αθλητικής Ηχούς
* Ιστότοπος της Ε.Ο.Φ.Σ.Α.
* Λίστα πρωταθλητών Επίσημος ιστότοπος ΕΟΦΣΑ 



Αντιπτεριση
Κατηγορία:Αντιπτέριση στην Ελλάδα
Περιφερειακές διοικήσεις και δήμοι του Τρινιδάδ και Τομπάγκο

thumb|right|250px|Οι περιφέρειες και δήμοι του Τρινιδάδ και Τοπμπάνγκο

Η **[[Τρινιδάδ και Τομπάγκο|Δημοκρατία του Τρινιδάδ και Τομπάγκο]]** διαιρείται σε 14 Περιφερειακές διοικήσεις και έναν δήμο.

## Σύλλογοι

## Τομπάγκο

Το Τομπάγκο είναι ο μόνος δήμος της χώρας. Κυβερνάται τοπικά από το Σπίτι Συνελεύσεων του Τομπάγκο (ΣΣΤ, Tobago House of Assembly, ΤΗΑ,).

Ιστορικά, το Τομπάγκο διαιρείτο σε 7 ενορίες: Άγιος Ανδρέας, Άγιος Δαβίδ, Άγιος Γεώργιος, Άγιος Ιωάννης, Αγία Μαρία, Άγιος Πατρίκιος και Άγιος Παύλος. Το 1786 κάθε ενορία διόρησε βουλευτή στο Τομπάγκο Σπίτι Συνελεύσεων του Τομπάγκο. Στις 20 Οκτωβρίου 1889 το Βρετανικό Στέμμα έδωσε βασιλική διαταγή στο Συμβούλιο διορίζοντας το Τομπάγκο ουάρδα του Τρινιδάδ και τερματίζοντας, έτσι, την τοπική κυβέρνηση στο Τομπάγκο με το σχηματισμό μίας ενοποιητικής αποικιακής κυβέρνησης.

Το 1945, όταν συστήθηκε το Σύστημα Συμβουλίου του Τρινιδάδ και Τομπάγκο, το Τομπάγκο διοικήθηκε σαν κοινότητα του Τρινιδάδ.

Το 1980 δημιουργήθηκαν επιφυλάξεις για το Σπίτι Συνελεύσεων του Τομπάγκο για να αξιοποιηθεί σαν ενότητα που προβλέπει την τοπική κυβέρνηση στο Τομπάγκο. Κάτω από το αξιοποιητικό σύστημα, το Τομπάγκο διαιρείται σε 12 συνοικίες που η κάθε μία εκλέγει ένα πρόσωπο για τη Συνέλευση στο ΣΣΤ.

## Κοινότητες και Ουάρδες
thumb|right|250px|Οι κομητίες του Τρινιδάδ και Τομπάγκο
thumb|right|250px|Η παραλία Μπλανσισέζ, Άγιος Γεώργιος
thumb|right|250px|Ο κόλπος Κινάμ, Άγιος Πατρίκιος

Ιστορικά, το Τρινιδάδ και Τομπάγκο διαιρείτο σε 9 κοινότητες, οι οποίες διαιρούνταν σε ουάρδες. Το Τομπάγκο ήταν κομητία του Άγιου Δαβίδ.

## Δείτε επίσης
* Τρινιδάδ και Τομπάγκο
* Τρινιντάντ
* Τομπάγκο

## Παραπομπές


## Εξωτερικοί σύνδεσμοι
*Ministry of Local Government Website
*San Fernando City Corporation

Κατηγορία:Γεωγραφία του Τρινιντάντ και Τομπάγκο
Κύπελλο Πρωταθλητριών Ευρώπης στην καλαθοσφαίριση 1959-60

Το **Κύπελλο Πρωταθλητριών ομάδων Ευρώπης [[καλαθοσφαίριση|καλαθοσφαίρισης]] ανδρών** (σήμερα Ευρωλίγκα ανδρών), της περιόδου 1959-60 ήταν η τρίτη διοργάνωση στα χρονικά του συγκεκριμένου διασυλλογικού θεσμού. Διεξήχθη με τη συμμετοχή 20 ομάδων, με δυο προκριματικούς γύρους, προημιτελικούς, ημιτελικούς και διπλό τελικό. Η κάτοχος του τίτλου ΑΣΚ Ρίγα, έπαιξε απευθείας στα προημιτελικά.

Στις 7 Μαρτίου του 1960, η Ντιναμό Τιφλίδας νίκησε με 72-69 την φιναλίστ της προηγούμενης χρονιάς Ακαντέμικ Σόφιας και πέρασε στους ημιτελικούς, μαζί με τη Ρίγα (που προκρίθηκε σε βάρος της Ολίμπια Λουμπλιάνας), την Πολόνια Βαρσοβίας (η οποία απέκλεισε τη Μπαρτσελόνα και τη Σλόβαν Μπρατισλάβας (επί της γαλλικής *Ρουάν*).

*Ημιτελικοί: **Ντιναμό**-Πολόνια 88-65, 64-61 και **Ρίγα**-Σλόβαν 82-55, 69-59.

*Τελικοί (10 και 15 Μαΐου 1960)
Τιφλίδα: Ντιναμό-Ρίγα 51-**61**
Ρίγα: Ρίγα-Ντιναμό **69**-62

Έτσι, η ΑΣΚ Ρίγα του περίφημου Αλεξάντερ Γκομέλσκι, ανέβηκε για τρίτη συνεχόμενη φορά στο ψηλότερο σκαλί του ευρωπαϊκού μπάσκετ.

## Πηγές
*"100 χρόνια μπάσκετ 1891-1991", σελ. 144 (Έκδοση Περιοδικό "ΤΡΙΠΟΝΤΟ" και "Στιγμή Ε.Ε. & Σια-Α. Φλουράκη", Αθήνα 1991)
*Ηλεκτρονικό Αρχείο Εφημερίδας "Μακεδονία", φύλλο 8 Μαρτίου 1960.

1959-60
Ευρωλιγκα ανδρων
Ευρωλιγκα ανδρων
Ευρωλιγκα ανδρων
Περιφέρειες της Παπούα Νέα Γουινέα

thumb|right|300px|

Η **[[Παπούα Νέα Γουινέα]]** διαιρείται σε 4 περιφέρειες (regions, ενικός region), οι οποίες υποδιαιρούνται σε 20 επαρχίες (provinces, ενικός province).

## Περιφέρειες

## Επαρχίες
thumb|δεξιά|300px|Οι 20 επαρχίες της Παπούα Νέα Γουινέα

## Συνοικίες και Περιοχές Τοπικής Κυβέρνησης

Αυτές οι επαρχίες υποδιαιρούνται σε συνοικίες (districts, ενικός district) και σε περιοχές που ονομάζονται Περιοχές Τοπικής Κυβέρνησης (ΠΤΚ, Local Government Areas, LGA). Κάθε επαρχία έχει μία ή περισσότερες συνοικίες και κάθε συνοικία έχει μερικές Περιοχές Τοπικής Κυβέρνησης. Συνολικά υπάρχουν 83 συνοικίες και 318 Περιοχές Τοπικής Κυβέρνησης. 
## Δείτε επίσης
* Παπούα Νέα Γουινέα

## Παραπομπές


Κατηγορία:Γεωγραφία της Παπούα Νέας Γουινέας
Κύπελλο Πρωταθλητριών Ευρώπης στην καλαθοσφαίριση 1960-61

Το **Κύπελλο Πρωταθλητριών ομάδων Ευρώπης [[καλαθοσφαίριση|καλαθοσφαίρισης]] ανδρών** (σήμερα Ευρωλίγκα ανδρών), της περιόδου 1960-61 ήταν η τέταρτη διοργάνωση στα χρονικά του συγκεκριμένου διασυλλογικού θεσμού. Διεξήχθη με τη συμμετοχή 24 ομάδων, με δυο προκριματικούς γύρους, προημιτελικούς, ημιτελικούς και διπλό Τελικό. Η κάτοχος του τίτλου ΑΣΚ Ρίγα, έπαιξε απευθείας στα προημιτελικά.

## Προημιτελικά
***ΑΣΚ Ρίγα**-Χάποελ Τελ Αβίβ 84-60, 78-74
*Σπάρτα Πράγας-**[[Στεάουα Βουκουρεστίου|Σ.Σ.Α. Βουκουρεστίου]]** 60-50, 47-65
*Λέγκια Βαρσοβίας-**[[ΤΣΣΚΑ Μόσχας (Καλαθοσφαίριση)|ΤΣΣΚΑ Μόσχας]]** 79-98, 73-85
*Αντβέρπσε-**[[Ρεάλ Μαδρίτης (Καλαθοσφαίριση)|Ρεάλ Μαδρίτης]]** 62-89, 66-88

## Ημιτελικά
*Ρεάλ-**Ρίγα** 78-75, 45-66
*ΤΣΣΚΑ-Σ.Σ.Α. Βουκουρεστίου 98-58, 73-57

## Ο διπλός Τελικός
*Ρίγα: Ρίγα-ΤΣΣΚΑ 62-**87**
*Μόσχα: ΤΣΣΚΑ-Ρίγα 61-66

Έτσι, η ΑΣΚ Ρίγα δεν κατάφερε να τετραπλασιάσει τις επιτυχίες της, χάνοντας το τρόπαιο από την πρωταθλήτρια της ΕΣΣΔ για το 1960, ομάδα της Μόσχας. Οι πρωτευουσιάνοι και νέοι πρωταθλητές Ευρώπης, στηρίχθηκαν κυρίως στους Αλεξάντρ Μοϊσέεφ, Αλεξάντρ Τράβιν, Γιαν Λίπσο, Αρμενάκ Αλατσασιάν, Γιούρι Σελίχοφ, Γιούρι Κορνέγιεφ και το νεαρό Γκενάντι Βολνόφ.

## Πηγή
*"100 χρόνια μπάσκετ 1891-1991", σελ. 144 (Έκδοση Περιοδικό "ΤΡΙΠΟΝΤΟ" και "Στιγμή Ε.Ε. & Σια-Α. Φλουράκη", Αθήνα 1991)

1960-61
Ευρωλιγκα ανδρων
Ευρωλιγκα ανδρων
Ευρωλιγκα ανδρων
Χάιλαντς (περιφέρεια)

Τα **Υψίπεδα** (αγγλικά: Highlands) είναι η μικρότερη από τις 4 περιφέρειες της Παπούα Νέα Γουινέα. Πρωτεύουσα είναι το Όρος Χάγκεν. 

## Γεωγραφία
Η περιφέρεια των Υψιπέδων βρίσκεται στο κέντρο της χώρας. Συνορεύει στα βόρεια με τη Μομάσε (επαρχίες Δυτική Σεπίκ, Ανατολική Σεπίκ, Μαντάνγκ και Μορόμπ) και στα νότια με την Παπούα (επαρχίες Κόλπος και Δυτική). 

## Επαρχίες

## Συνοικίες
Τα Υψίπεδα υποδιαιρούνται σε 34 συνοικίες: 9 στα Ανατολικά Υψίπεδα (Ντάουλο, Γκορόκα, Χενγκανόφι, Καϊνάντου, Λούφα, Οκάπα, Ομπούρα-Ουονενάρα, Ουνγκάι-Μπέννα), 7 στα Δυτικά Υψίπεδα (Αγκλίμπ-Νότιο Ουάγκι, Ντέι, Όρος Χάγκεν, Μουλ Μπάιερ, Τζίμι, Βόρειο Ουάγκι, Ταμπούλ-Νεμπλίγερ), 8 στα Νότια Υψίπεδα (Ιαλίμπου-Πάνγκια, Ινμπόνγκου, Κάγκουα-Εράβε, Κόμο-Μαγαρίμα, Κορόμπα-Κοπιάγκο, Μέντι-Μουνίχου, Νίπα-Κουτούμπου, Τάρι-Πόρι), 4 στην Ένγκα (Καντέπ, Κομπιάν, Λαγκαίπ-Ποργκέρα, Ουαμπάγκ) και 6 στο Σιμπού (Σουάβ, Γκουμίν, Καριμούι-Νομάν, Κεροουάγκι, Κουντιάβα-Γκεμπόγκλ, Σίνα Σίνα-Γιονγκομούγκλ). 

## Δείτε επίσης
* Περιφέρειες της Παπούα Νέα Γουινέα
* Υψίπεδο

Κατηγορία:Γεωγραφία της Παπούα Νέας Γουινέας
Πρεταπναριάν Ραντακισούν

Ο **Πρεταπναριάν Ραντακισούν** (Pretaapnarian Shawh Radhecheran (Pretaap) Radhakishun, 1934 - 6 Ιανουαρίου 2001) ήταν πολιτικός του Σουρινάμ. Υπηρέτησε ως Πρωθυπουργός από τον Ιούλιο του 1986 ως τον Απρίλιο του 1987. 

## Καριέρα
Αρχικά ήταν μέλος του Προοδευτικού Κόμματος Μεταρρυθμίσεων (VHP). Ωστόσο, αργότερα προσχώρησε στο Εθνικό Δημοκρατικό Κόμμα (NDP) του Ζυλ Βάιντενμπος. Από το 1996 ως το 2000 ο Ραντακισούν υπηρέτησε στο αξίωμα του Αντιπροέδρου επί κυβερνήσεως του Γουάιντενμπος.. Οι Ραντακισούν και Βάιντενμπος ηττήθηκαν στις γενικές εκλογές του 2000 από τον Ρόναλντ Βενεσιάαν. Ο τελευταίος τέθηκε επικεφαλής ενός συνασπισμού στον οποίο συμπεριλαμβανόταν και το πρώην κόμμα του Ραντακισούν. Ο Βενεσιάαν κατηγόρησε αμφότερους τους Βάιντενμπος και Ραντακισούν για κακοδιαχείριση κρατικών πόρων έπειτα από τις εκλογές.

## Παραπομπές


Κατηγορία:Πρωθυπουργοί του Σουρινάμ
Κατηγορία:Αντιπρόεδροι του Σουρινάμ
Κύπελλο Πρωταθλητριών Ευρώπης στην καλαθοσφαίριση 1961-62

Το **Κύπελλο Πρωταθλητριών ομάδων Ευρώπης [[καλαθοσφαίριση|καλαθοσφαίρισης]] ανδρών** (σήμερα Ευρωλίγκα ανδρών), της περιόδου 1961-62 ήταν η πέμπτη διοργάνωση στην ιστορία του συγκεκριμένου διασυλλογικού θεσμού. Διεξήχθη με τη συμμετοχή 24 ομάδων, με έναν προκριματικό, έναν πρώτο γύρο, προημιτελικούς, ημιτελικούς και **μονό τελικό**, για πρώτη φορά στα χρονικά, λόγω της "ασταθούς" πολιτικής κατάστασης, όπως χαρακτηριστικά ειπώθηκε τότε. Η κάτοχος του τίτλου ΤΣΣΚΑ Μόσχας, έπαιξε απευθείας στα προημιτελικά.

## Ημιτελικά
*ΤΣΣΚΑ-**[[Ντιναμό Τιφλίδας]]** 71-75, 66-77
*Ολίμπια Λουμπλιάνας-**[[Ρεάλ Μαδρίτης (Καλαθοσφαίριση)|Ρεάλ Μαδρίτης]]** 105-91, 53-69

## Ο Τελικός
*Γενεύη, Ελβετία, 29 Ιουνίου 1962: **Ντιναμό Τιφλίδας**-Ρεάλ 90-83

Έτσι, η Ντιναμό κατέκτησε με τη σειρά της το πολύτιμο έπαθλο, το οποίο για 5ο συνεχόμενο χρόνο έμεινε σε σοβιετικά χέρια.
Στον Τελικό, οι Μοσεσβίλι και Σαχαντελίτζε ήσαν ασυγκράτητοι, ενώ από πλευράς Ρεάλ, εντυπωσίασε ο αμερικανός Χαϊτάουερ, με 30 πόντους.

## Πηγή
*"100 χρόνια μπάσκετ 1891-1991", σελ. 145 (Έκδοση Περιοδικό "ΤΡΙΠΟΝΤΟ" και "Στιγμή Ε.Ε. & Σια-Α. Φλουράκη", Αθήνα 1991)

1961-62
Ευρωλιγκα ανδρων
Ευρωλιγκα ανδρων
Ευρωλιγκα ανδρων